Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18 i 112/19 – dalje u tekstu: Zakon), članka 47. Statuta Općine Vidovec ("Službeni vjesnik Varaždinske županije" broj 20/21), članka 9. Odluke o ustrojstvu i djelokrugu Jedinstvenog upravnog odjela Općine Vidovec („Službeni vjesnik Varaždinske županije“ broj 05/11 i 90/21) i članka 28. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“, broj 74/10 i 125/14 – dalje u tekstu: Uredba), na prijedlog pročelnice Jedinstvenog upravnog odjela Općine Vidovec, općinski načelnik dana 13. svibnja 2022. godine donosi

**P R A V I L N I K**

**o 2. izmjeni Pravilnika o unutarnjem redu**

**Jedinstvenog upravnog odjela Općine Vidovec**

**Članak 1.**

U Sistematizaciji radnih mjesta u Jedinstvenom upravnom odjelu Općine Vidovec koja čini Prilog 1. Pravilniku o unutarnjem redu Jedinstvenog upravnog odjela Općine Vidovec („Službeni vjesnik Varaždinske županije“ br.86/21 – dalje u tekstu: Pravilnik), potrebno stručno znanje radnog mjesta pod rednim brojem 2. viši stručni suradnik za financije i proračun mijenja se i glasi:

**Potrebno stručno znanje:**

-magistar struke ili stručni specijalist ekonomske struke

* najmanje jedna godina radnog iskustva na odgovarajućim poslovima
* organizacijske sposobnosti
* položen državni ispit
* poznavanje rada na računalu

**Članak 2.**

Ovaj Pravilnik o 2. izmjeni Pravilnika stupa na snagu prvog dana od dana objave u „Službenom vjesniku Varaždinske županije“.

KLASA: 022-05/21-01/09

URBROJ: 2186-10-02/1-22-07

Vidovec, 13. svibnja 2022.

OPĆINSKI NAČELNIK

Bruno Hranić